CELEX: 62016CA0504
Language: el
Date: 2017-12-20 00:00:00
Title: Συνεκδικασθείσες υποθέσεις C-504/16 και 613/16: Απόφαση του Δικαστηρίου (έκτο τμήμα) της 20ής Δεκεμβρίου 2017 [αιτήσεις του Finanzgericht Köln (Γερμανία) για την έκδοση προδικαστικής αποφάσεως] — Deister Holding AG πρώην Traxx Investments N.V. (C-504/16), Juhler Holding A/S (C-613/16) κατά Bundeszentralamt für Steuern (Προδικαστική παραπομπή — Άμεση φορολογία — Ελευθερία εγκαταστάσεως — Οδηγία 90/435/ΕΟΚ — Άρθρο 1, παράγραφος 2 — Άρθρο 5 — Μητρική εταιρία — Εταιρία χαρτοφυλακίου — Παρακράτηση στην πηγή των κερδών που διανέμονται σε εγκατεστημένη στην αλλοδαπή μητρική εταιρία χαρτοφυλακίου — Απαλλαγή — Φορολογική απάτη, φοροδιαφυγή και φορολογική κατάχρηση — Τεκμήριο)

26.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/24
            
         Απόφαση του Δικαστηρίου (έκτο τμήμα) της 20ής Δεκεμβρίου 2017 [αιτήσεις του Finanzgericht Köln (Γερμανία) για την έκδοση προδικαστικής αποφάσεως] — Deister Holding AG πρώην Traxx Investments N.V. (C-504/16), Juhler Holding A/S (C-613/16) κατά Bundeszentralamt für Steuern
   (Συνεκδικασθείσες υποθέσεις C-504/16 και 613/16) (1)
   
   ((Προδικαστική παραπομπή - Άμεση φορολογία - Ελευθερία εγκαταστάσεως - Οδηγία 90/435/ΕΟΚ - Άρθρο 1, παράγραφος 2 - Άρθρο 5 - Μητρική εταιρία - Εταιρία χαρτοφυλακίου - Παρακράτηση στην πηγή των κερδών που διανέμονται σε εγκατεστημένη στην αλλοδαπή μητρική εταιρία χαρτοφυλακίου - Απαλλαγή - Φορολογική απάτη, φοροδιαφυγή και φορολογική κατάχρηση - Τεκμήριο))
   (2018/C 072/31)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Köln
   
      Διάδικοι στην υπόθεση της κύριας δίκης
   
   Deister Holding AG, πρώην Traxx Investments NV (C-504/16), Juhler Holding A/S (C-613/16)
   
      κατά
   
   Bundeszentralamt für Steuern
   
      Διατακτικό
   
   Το άρθρο 1, παράγραφος 2, της οδηγίας 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρίες διαφορετικών κρατών μελών, όπως έχει τροποποιηθεί με την οδηγία 2006/98/ΕΚ του Συμβουλίου, της 20ής Νοεμβρίου 2006, σε συνδυασμό με το άρθρο 5, παράγραφος 1, της οδηγίας αυτής, αφενός, και το άρθρο 49 ΣΛΕΕ, αφετέρου, έχουν την έννοια ότι αντιτίθενται σε εθνική φορολογική νομοθεσία κράτους μέλους όπως η επίμαχη στην υπόθεση της κύριας δίκης, η οποία, στην περίπτωση κατοχής μεριδίων συμμετοχής από πρόσωπα που δεν θα δικαιούνταν την επιστροφή ή την απαλλαγή από την παρακράτηση στην πηγή εάν αποκτούσαν άμεσα τα μερίσματα από εγκατεστημένη στην ημεδαπή θυγατρική, δεν παρέχει στην εν λόγω μητρική εταιρία, όταν πληρούται μία από τις προϋποθέσεις που ορίζονται με τη νομοθεσία αυτή, την απαλλαγή από τον επιβαλλόμενο επί της διανομής μερισμάτων φόρο εισοδημάτων από κεφάλαια.
   
      (1)  ΕΕ C 475 της 19.12.2016.